3.2 Samazināta pārdale no pamatprogrammas "Apvārsnis 2020"

3.1 Samazināta pārdale no Eiropas infrastruktūras savienošanas instrumenta

Eiropas Komisija ar šo iesniedz budžeta lēmējinstitūcijai Eiropas Savienības 2016. finanšu gada vispārējā budžeta projekta grozījumu vēstuli Nr. 1 to iemeslu dēļ, kas izklāstīti paskaidrojuma rakstā.

4 Secinājumi

5 Kopsavilkuma tabula pa daudzgadu finanšu shēmas izdevumu kategorijām

1Ievads

Šajā grozījumu vēstulē Nr. 1 (GV Nr. 1) 2016. gada budžeta projektam atspoguļota tā ietekme uz budžetu, ko rada politiskā vienošanās, kas 2015. gada 28. maijā panākta starp Eiropas Parlamentu un Padomi par ESIF Garantiju fonda finansēšanu un kas 2015. gada 24. jūnijā ļāva pieņemt regulu par Eiropas Stratēģisko investīciju fondu (ESIF). ESIF pamatakta pieņemšana nozīmē, ka attiecīgās apropriācijas Garantiju fonda finansējumam un Eiropas Investīciju konsultāciju centra (EIKC) un Eiropas investīciju projektu portāla (IPP) finansējumu var pārvietot no rezerves uz darbības pozīcijām. Turklāt Komisija ierosina papildināt ESIF budžeta struktūru, izveidojot jaunu budžeta 01 04 07. pantu ar pieliktu atgādinājumu (p.m.), ņemot vērā iespējamo ieguldījumu no ES budžeta, lai papildinātu maksas par darbu, ko veic Eiropas Investīciju fonds (EIF), īstenojot jaunus finanšu instrumentus ESIF ietvaros.

Kopumā politiskās vienošanās rezultātā par EUR 1 miljardu tika samazināta saistību apropriāciju pārdale no pamatprogrammas “Apvārsnis 2020” un Eiropas infrastruktūras savienošanas instrumenta (EISI) programmām, kā to sākotnēji ierosināja Komisija tiesību akta priekšlikuma ietvaros par ESIF izveidi; šis samazinājums jākompensē, atbilstīgi palielinot nepiešķirto līdzekļu rezerves 1.a izdevumu kategorijā un vispārējās rezerves saistībām izmantojumu. Politiskās vienošanās ietvaros Komisija paziņoja, ka tā analizēs iespējamo ietekmi, ko ESIF ieguldījumi no dažādajām pamatprogrammas "Apvārsnis 2020" budžeta pozīcijām rada uz attiecīgo programmu efektīvu īstenošanu.

Tādējādi šajā grozījumu vēstulē Komisija ierosina samazināt 2016. gada pārdali no vairākām budžeta pozīcijām pamatprogrammas “Apvārsnis 2020” un Eiropas infrastruktūras savienošanas instrumenta ietvaros. Tas par EUR 153 miljoniem palielina saistību apropriācijas pamatprogrammai „Apvārsnis 2020” un par EUR 150 miljoniem palielina saistību apropriācijas Eiropas infrastruktūras savienošanas instrumentam (transports). Tas tiks kompensēts, attiecīgi palielinot ESIF Garantiju fonda finansēšanai pieejamo rezervju izmantojumu: par EUR 111,4 miljoniem samazinot 2016. gada nepiešķirtu līdzekļu rezervi 1.a izdevumu kategorijā un par EUR 191,6 miljoniem palielinot vispārējās rezerves saistībām izmantojumu.

Šo izmaiņu neto ietekme ir palielinājums par EUR 303 miljoniem saistību apropriācijās salīdzinājumā ar 2016. gada budžeta projektu. Maksājumu kopējais apjoms paliek nemainīgs.

2ESIF juridiskā pamata pieņemšana: ESIF budžeta struktūras papildināšana

2.1Apropriāciju iekļaušana šajā pozīcijā

Saskaņā ar Finanšu regulas 54. pantu 2016. gada budžeta projektā Komisija ESIF apropriācijas iekļāva rezervē līdz ESIF juridiskā pamata pieņemšanai. Tagad, kad juridiskais pamats ir pieņemts, apropriācijas var iekļaut darbības pozīcijās šādi:

-01 04 05: ESIF Garantiju fonda finansējums: EUR 2030 miljoni saistību apropriācijās un EUR 500 miljoni maksājumu apropriācijās;

-01 04 06: Eiropas Investīciju konsultāciju centrs (EIKC) un Eiropas investīciju projektu portāls (IPP): EUR 20 miljoni saistību un maksājumu apropriācijās.

2.2Jaunas budžeta pozīcijas izveide EIF maksām

Komisija ierosina papildināt ESIF budžeta struktūru, izveidojot jaunu budžeta 01 04 07. pantu “Maksas Eiropas investīciju fondam par pastiprinātu palīdzību Eiropas Stratēģisko investīciju fonda ietvaros” ar pieliktu atgādinājumu (p.m.).

Eiropas Investīciju fonds (EIF) sniegs palīdzību jaunu finanšu instrumentu īstenošanā ESIF ietvaros, piemēram, izaugsmes kapitāla un līdzfinansējuma mehānismiem. EIF loma būs svarīga, lai nodrošinātu jauno finanšu instrumentu ātru īstenošanu.

EIF būs tiesības saņemt maksu par rezultātiem, darbības uzsākšanas maksu un dažas administratīvas maksas no Eiropas Investīciju bankas (EIB). Kā paredzēts ESIF regulā, šādas maksas var segt no Savienības vispārējā budžeta, ciktāl tās netiek atskaitītas no atlīdzības vai ieņēmumiem, atgūtajām summām vai citiem maksājumiem, ko saņēmis EIF. Tomēr paredzēts, ka 2016. gada sākumā būs ļoti ierobežoti ieņēmumi, bet EIF izmaksas pastāvīgi palielināsies paralēli jaunu instrumentu īstenošanas paātrināšanai. Ņemot vērā iepriekš minēto, tiek ierosināts jauns budžeta pants, lai vajadzības gadījumā novērstu iespējamo ieņēmumu nepietiekamību.

3Politiskā vienošanās par ESIF: ietekme uz finansēšanu 2016. gadā

3.1Samazināta pārdale no Eiropas infrastruktūras savienošanas instrumenta

2015. gada 28. maijā panāktās politiskās vienošanās par ESIF Garantiju fonda finansējumu ietvaros Eiropas Parlaments un Padome vienojās par EUR 500 miljoniem samazināt vispārējo ieguldījumu no Eiropas infrastruktūras savienošanas instrumenta transporta virziena (EISI – transports) ESIF Garantiju fonda finansējumam. Vienošanās ietvēra arī to, ka šī summa būtu jāiekļauj tikai budžeta pozīcijās, no kurām īsteno EISI – transports dotācijas. Lai nodrošinātu sekmīgu ikgadējo profilu, tiek ierosināts atjaunot EUR 150 miljonus 2016. gadā un šo summu piešķirt EISI – transports (dotācijas) trīs budžeta pozīcijās proporcionāli ESIF ieguldījumam, kas iekļauts sākotnējā Komisijas priekšlikumā.